Inkopiesentrum-kleuter steeds in plek van veiligheidDie foto van die seuntjie wat op sosiale media versprei is. Ao. Lorraine van Emmerik, woordvoerder van die polisie, het gesê die saak is tans by die staatsaanklaer wat besluit of daar enigsins grond vir vervolging is. ŉ Aanklag van kinderverwaarlosing is teen die seuntjie se ma aanhangig gemaak en sy het reeds in die hof verskyn. Sy is egter vrygelaat terwyl verdere ondersoek gedoen word. Maroela Media het vroeër berig die seuntjie is op 12 Junie naby die inkopsiesentrum gevind en ŉ grootskaalse soektog is van stapel gestuur om sy ouers te vind. Sy ma, vermoedelik 29 jaar oud, is die volgende dag in The Hill in Johannesburg deur lede van die GPF gevind nadat haar familie die seuntjie geëien het. Maroela Media weerhou die ma en seun se name om die seun se identiteit te beskerm. Lees alle vorige berigte oor die inkopiesentrum-kleuter op Maroela Media.